proxectonos/corpus_dominio_legal_administrativo_tmp huggingface dataset:
06/10/2014 | Administración LocalMunicipal
Carballo
Notificación do imposto sobre o incremento do valor dos terreos (relación IIVT01/14)

CITACIÓN POR COMPARECENCIA (ART.112 L. X. T.58/2003) NOTIFICACIÓN POR COMPARECENCIA DE LIQUIDACIÓNS EN CONCEPTO DE IMPOSTO SOBRE O INCREMENTO DO VALOR DOS TERREOS, CORRESPONDENTES Á RELACIÓN IIVT04/14-LIQUID. XESTIÓN PLUSVALÍAS Intentada por duas veces a notificación das liquidacións correspondentes ao IMPOSTO SOBRE O INCREMENTO DO VALOR DOS TERREOS-PLUSVALÍAS (relación IIVT04/14-LIQUID. XESTIÓN PLUSVALÍAS), non sendo posible no domicilio fiscal do interesado, ou resultando descoñecido no mesmo, sobre as cotas do dito tributo correspondentes aos contribuintes que máis a baixo se relacionan, sen que poidesen ser realizadas por causas non imputables a esta Administración, cítase aos interesados para que comparezan nas Oficinas de Servizos Económicos (Xestión Tributaria) deste Concello, sitas no terceiro andar da Casa do Concello (praza do Concello, 1), no prazo de quince días naturais, contados a partires do seguinte á publicación deste anuncio no Boletín Oficial Provincial, para que poidan ser notificadas as liquidacións correspondentes en concepto de “IMPOSTO SOBRE O INCREMENTO DO VALOR DOS TERREOS-PLUSVALÍAS”, nas que figuran como suxeito pasivo, segundo o disposto no artigo 112 da Lei 58/2003, xeral tributaria. Se non comparecesen no prazo indicado, entenderase producida a notificación a tódolos efectos legais ao día seguinte ao do vencimento do sinalado prazo de 15 días naturais. Cando o inicio dun procedemento ou calquera dos seus trámites se entendan notificados por non ter comparecido o obrigado tributario ou o seu representante, teráselle por notificado das sucesivas actuacións e dilixencias do dito procedemento, manténdose o seu dereito a comparecer en calquera momento do mesmo. Tan só as liquidacións e os acordos de alleamento dos bens embargados requerirán nova notificación, conforme ás disposicións contidas na Sección Terceira do capítulo II do título III (arts.109-112) da Lei 58/2003, xeral tributaria. Carballo, 17 de setembro de 2014. O alcalde Asdo.: D. Evencio Ferrero Rodríguez
06/10/2014 | Administración LocalMunicipal
Cariño
Aprobación definitiva de transferencia de crédito 6/2014

En cumprimento do artigo 169.1, por remisión do 179.4, do Real decreto 2/2004, do 5 de marzo, polo que se aproba o texto refundido da Lei reguladora das facendas locais, xa que non se presentaron alegacións durante o prazo de exposición ao público, queda automaticamente elevado a definitivo o acordo plenario de aprobación inicial do Concello de Cariño adoptado o día 29/08/2014 sobre a transferencia de crédito 6/2014 entre aplicacións pertencentes a diferentes áreas de gasto, que non afectan a baixas e altas de créditos de persoal, o que se fai público resumido por capítulos: BAIXA DOS CRÉDITOS ALTA DOS CRÉDITOS Contra este acordo, segundo o disposto no artigo 113 da Lei 7/1985, do 2 de abril, reguladora das bases do réxime local, os interesados poderán interpor directamente un recurso contencioso-administrativo, na forma e prazos establecidos nos artigos 25 a 43 da Lei 29/1998, do 13 de xullo, reguladora da dita xurisdición. Sen prexuízo disto e consonte o establecido no artigo 113.3 da Lei 7/1985, a interposición do recurso non suspenderá por si soa a efectividade do acto ou acordo impugnado. Cariño, 29 de setembro de 2014. A alcaldesa M.ª Purificación Seixido Gómez
06/10/2014 | Administración LocalMunicipal
Ames
Aprobación inicial do Regulamento do servizo municipal de transporte adaptado do Concello de Ames

En sesión plenaria celebrada o 25 de setembro de 2014 prestouse aprobación inicial ao Regulamento do servizo municipal de transporte adaptado do Concello de Ames. Mediante o presente anuncio o acordo de aprobación inicial se somete a exposición pública por prazo de 30 días hábiles a efecto de exame e reclamacións. Para o suposto de non presentarse reclamacións durante o prazo de exposición pública, o acordo de aprobación inicial quedará elevado a definitivo de xeito automático. Ames, 26 de setembro de 2014 O alcalde Santiago V. Amor Barreiro
06/10/2014 | Administración LocalMunicipal
Santiago de Compostela
Tesourería. Sección de Inspección
Edicto por comparecencia

EXPEDIENTE: VARIOS SEGUN RELACIÓN. DOCUMENTO: NOTIFICACIÓN POR COMPARECENCIA DE REQUIRIMENTOS PARA PROPOSTA DE REGULARIZACIÓN E DE RESOLUCION DE ALEGACIÓNS. ÓRGANO: Concellaría de Facenda. – Tesourería.- Sección de inspección tributaria. De conformidade co que establece o artigo 112 da Lei 58/2003, de 17 de decembro, lei xeral tributaria, no sendo posible notificarlles os procedementos que se relacionan, a pesar dos intentos realizados, cítase aos obrigados tributarios que figuran neste anuncio para que comparezan persoalmente ou mediante representante debidamente acreditado nas oficinas da Tesourería do Concello de Santiago de Compostela: 1. Requirimentos de documentación para proposta de regularización 2. Resolución de alegacións no procedemento de comprobación limitada aprobadas polo órgano competente do Concello de Santago de Compostela. A comparecencia para recibir a notificación aludida deberá producirse no prazo de quince días naturais contados dende o seguinte ao da publicación deste edicto no Boletín Oficial da Provincia. Se o interesado non comparece nese prazo, a notificación entenderase producida para todos os efectos legais, dende o día seguinte ao do vencemento do prazo antes sinalado. Santiago de Compostela, 5 de setembro de 2014 O CONCELLEIRO DELEGADO DE FACENDA Asdo. Ramón Quiroga Limia
06/10/2014 | Administración LocalMunicipal
Cerceda
Intervención
Corrección erros axudas transporte

- No artigo 2, parágrafo c), onde di “Que o alumno para o que se solicita axuda non repita curso. No caso de que o alumno/a para o se solicita a axuda repita curso”, debe decir “Que o alumno para o que se solicita axuda non repita curso.” - No artigo 5, parágrafo 2, onde dí “para o calculo da renda per cápita terase en conta os datos económicos dos seis meses anteriores a solicitude e o importe do IPREM ……” debe decir “para o calculo da renda per cápita terase en conta os datos económicos dos seis primeiros meses do ano (xaneiro a xuño) anteriores a solicitude e o importe do IPREM …” - No artigo 8, onde dí “8. Lugar e prazo para presentar as solicitudes.1. As solicitudes, segundo o anexo 1, deberán presentarse no Rexistro Xeral do Concello de Cerceda ou ben por calquera dos medios sinalados no artigo 38.4 da Lei 38/1992, de 26 de novembro, de Réxime Xurídico das Administracións Públicas e Procedemento Administrativo Común.2. O prazo para presentar as solicitudes será dun mes que contará a partir do día seguinte ao se publicaren estas bases no Boletín Oficial da Provincia da Coruña e ata o 31 de outubro de 2014. O prazo terá carácter improrrogable.”, debe decir: “6. Lugar e prazo para presentar as solicitudes.1. As solicitudes, segundo o anexo 1, deberán presentarse no Rexistro Xeral do Concello de Cerceda ou ben por calquera dos medios sinalados no artigo 38.4 da Lei 38/1992, de 26 de novembro, de Réxime Xurídico das Administracións Públicas e Procedemento Administrativo Común.2. O prazo para presentar as solicitudes será ata o 31 de outubro de 2014. O prazo terá carácter improrrogable” - No artigo7, parágrafo 2. a.1 onde “fotocopias dos xustificantes …. de xaneiro a xullo de 2014….” Debe dicir “……fotocopias dos xustificantes. de xaneiro a xuño de 2014…. En todas as expresións incluídas na solicitude, onde di “de xaneiro a maio” debe dicir “de xaneiro a xuño”. Cerceda, 26 de setembro de 2014 Tsvetelin Colin William Mecina Abenoza. Alcalde do Concello de Cerceda
07/10/2014 | Administración LocalMunicipal
Sada
Servizos Económicos
Establecemento do prezo público por actividades extraescolares

ANUNCIO Establecemento do prezo público por actividades extraescolares e formativas incluidas no programa “Sada Educa” A Xunta de Goberno Local deste Concello, en sesión celebrada o día 4 de setembro de 2014, adoptou, entre otros, o seguinte acordo: “Visto o expediente tramitado dende a Concellería Delegada de Benestar Social, Educación e Deportes, no que figura informe do coordinador de actividades xuvenís, para o establecemento do prezo público para actividades extraescolares e formativas incluídas no programa “Sada Educa”, no que se acreditan razóns sociais relacionadas coa promoción de actividades educativas e lúdicas baseadas no ocio, en orde a facilitar unha maior variedade de actividades para disfrutar do tempo libre en horario non lectivo e facilitar a conciliación da vida familiar e laboral. Visto informe da intervención municipal referencia JPB 242/2014. Conforme ao disposto nos artigos 127, 41 e 47 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais e de conformidade co disposto na vixente ordenanza xeral de prezos públicos, proponse a adopción do seguinte acordo: Establecer o prezo público para a participación nas actividades extraescolares e formativas incluídas no programa “Sada Educa”, nos seguintes termos: 1) Actividades extraescolares. a) Importe: 10 euros por persoa e mes. b) Importe en caso de 2.º irmá/án: 8 euros por persoa e mes. c) Importe en caso de familia numerosa: 5 euros por persoa e mes.2) Actividades formativas ESO, Bacherelato. a) Importe: 10 euros por persoa e mes. b) Importe en caso de 2º irmá/án: 8 euros por persoa e mes. c) Importe en caso de familia numerosa: 5 euros por persoa e mes.3) Actividades formativas adultos. a) Importe: 36 euros por persoa e trimestre. As persoas interesadas deberán achegar para a súa inscripción definitiva na actividade correspondente a documentación esixida en cada caso xunto co documento acreditado de pago da primeira mensualidade, ou trimestre segundo o caso, que se realizará na entidade bancaria ABANCA, número de conta ES 4020805161853110007604. Sen o dito xustificante non se poderá cursar a inscripción. Tampouco se cursará a inscripción dos usuarios con débedas pendentes nas actividades extraescolares e formativas de cursos anteriores. As seguintes mensualidades ou trimestres a forma de pago será por domiciliación bancaria, previa achega do certificado de conta do usuario, proxenitor ou tutor no momento de formalizar a solicitude. O custo previsible da actividade non cuberto polo prezo público estímase en 7.510 euros, importe que se financiará con cargo á aplicación orzamentaria 324.0.22746. Este prezo público comezará a esixirse dende o día seguinte ao da publicación do presente acordo no taboleiro de edictos do Concello e no Boletín Oficial da Provincia”. Sada, a 29 de setembro de 2014. O alcalde Ernesto Anido Varela
07/10/2014 | Administración LocalMunicipal
Narón
Intervención
Edicto de aprobación de padróns de axuda no fogar

EDICTO A Xunta de Goberno Local, en sesión ordinaria que tivo lugar o día vintecinco de setembro de dous mil catorce, adoptou, entre outros, o seguinte acordó: 1.–Aprobar o padrón de contribuintes pola prestación do servizo de axuda no fogar-libre concorrencia correspondente ao mes de maio do ano 2014, que comeza por Regina Isabel Mariana Maria Suarez Canton Laure, Dolores e remata por Mariano Jose Fragero Bedate, Pilar, cun total de 27 usuarios atendidos, cun importe de 1.436,26 euros.2.–Aprobar o padrón de contribuintes pola prestación do servizo de axuda no fogar- dependencia, correspondente ao mes de maio do ano 2014, que comeza por Arselina De Noguera Zarfani, Purificación e remata por Juan Ruperto Freda Jeong Montfulleda, Josefa, cun total de 96 usuarios atendidos, cun importe de 9.567,94 euros.3.–Aprobar o padrón de contribuintes pola prestación do servizo de axuda no fogar-libre concorrencia correspondente ao mes de xuño do ano 2014, que comeza por Regina Isabel Mariana Maria Suarez Canton Laure, Dolores e remata por Mariano Jose Fragero Bedate, Pilar, cun total de 26 usuarios atendidos, cun importe de 1.293,46 euros.4.–Aprobar o padrón de contribuíntes pola prestación do servizo de axuda no fogar-dependencia correspondente ao mes de xuño do ano 2014, que comeza por Arselina De Noguera Zarfani, Purificación e remata por Juan Ruperto Freda Jeong Montfulleda, Josefa, cun total de 94 usuarios atendidos, cun importe de 9.640,87 euros.5.–De acordo co disposto no artigo 75 da Ordenanza fiscal xeral de xestión, recadación e inspección, os padróns serán expostos ao público durante un prazo de quince días, que se contarán a partir do día seguinte ao da publicación do anuncio no Boletín Oficial da Provincia. O anuncio de publicación no BOP surte efectos de notificación colectiva, ao abeiro do artigo 102 da Lei xeral tributaria.6.–Durante dito prazo os interesados poderán examinar os padróns e interponer contra os mesmos e ante a Xunta de Goberno Local o recurso de reposición previo ao contencioso-administrativo a que se refire o artigo 108 da Lei 7/1985.7.–A cobranza das taxas aprobadas verificarase na forma e período que se establecen nas respectivas ordenanzas reguladoras. Non obstante, esa Xunta de Goberno Local adoptará o acordo que estime máis convinte. Narón, 30 de setembro de 2014. O alcalde José M. Blanco Suárez
07/10/2014 | Administración LocalMunicipal
Sada
Servizos Económicos
Aprobación inicial modificación de créditos nº 35/2014

ANUNCIO Aprobación inicial da modificación de créditos número 35/2014 O Pleno do Concello, en sesión celebrada o día 25 de setembro de 2014, acordou aprobar inicialmente a modificación orzamentaria número 35/2014. En cumprimento do disposto nos artigos 169.1 e 179.4 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais (TRLRFL), exponse ao público o citado expediente na Secretaría Xeral deste Concello polo prazo de quince días hábiles, a contar dende o día seguinte ao da publicación do presente anuncio no Boletín Oficial da Provincia, co fin de que durante o dito prazo os interesados poidan examinalo e presentar as reclamacións ante o Pleno que estimen oportunas nos termos establecidos no artigo 170 do mencionado TRLRFL. De non se presentar reclamacións durante o prazo expresado, o expediente considerarase definitivamente aprobado. Sada, a 29 de setembro de 2014. O aAlcalde Ernesto Anido Varela
07/10/2014 | Administración LocalMunicipal
Narón
Departamento de Obras e Urbanismo
Notificación por comparecencia

ANUNCIO De conformidade co disposto no artigo 61 da Lei 30/1992, do 26 de novembro, de réxime xurídico das administración públicas e do procedemento administrativo común, modificada pola Lei 4/1999, do 13 de xaneiro, despois de intentada a notificación persoal por dúas veces, emprázase aos interesados que se sinalan no anexo para ser notificados por comparecencia. O acordo de outorgamento da licenza de ocupación de vía pública foi adoptado o día 06/06/2014 polo concelleiro-delegado de urbanismo deste Concello. A comparecencia deberá efectuarse no prazo de dez días, contados dende o seguinte ao da publicación deste anuncio, perante o Departamento de Urbanismo do Concello de Narón (6.º andar), con enderezo na praza de Galicia, s/n, en horario de 8.30 a 13.30 horas, de luns a venres. Logo de transcorrer o dito prazo sen efectuarse a comparecencia, a notificación entenderase producida dende o día seguinte ao do vencemento do prazo sinalado para comparecer. Narón, 25 de outubro de 2014. O ALCALDE Asdo.: José M. Blanco Suárez ANEXO
07/10/2014 | Administración LocalMunicipal
Sada
Servizos Económicos
Aprobación definitiva modificación de créditos 27 e 28/2014

ANUNCIO Aprobación definitiva modificacións de créditos 27 e 28/2014 A Corporación municipal, en sesión plenaria celebrada o día 28 de agosto de 2014, aprobou inicialmente as modificacións orzamentarias números 27 e 28, que se tramita dentro do vixente presuposto xeral do Concello de Sada. Os expedientes consideranse definitivamente aprobados ao non se formularen reclamacións no prazo de exposición ao público. En cumprimento do disposto nos artigos 38.2, 42.1 e 20.3 do R. D. 500/90 do 20 de abril, publícase o resumo do dito presuposto a nivel de capítulos, unha vez efectuada a presente modificación, quedando a día de hoxe como se detalla: ESTADO DE GASTOS ESTADO DE INGRESOS Sada, 29 de septiembre de 2014. O alcalde Ernesto Anido Varela
07/10/2014 | Administración LocalMunicipal
Malpica de Bergantiños
Secretaría
Anuncio de elección de xuíz de paz titular e xuíz de paz substituto no Concello de Malpica de Bergantiños

ANUNCIO SELECCIÓN DE XUÍZ DE PAZ TITULAR E SUBSTITUTO POLO CONCELLO DE MALPICA DE BERGANTIÑOS Ao abeiro do establecido na Lei orgánica do poder xudicial, e co fin de proceder á elección de xuíz de paz titular e xuíz de paz substituto no Concello de Malpica de Bergantiños (A Coruña), pola presente anúnciase a apertura dun prazo de quince (15) días, que comezará a contar desde o seguinte ao da publicación do presente anuncio no BOP, para que os interesados que reúnan as condicións sinaladas no artigo 102 da citada Lei orgánica poidan presentar as súas solicitudes. Na instancia correspondente, que irá dirixida ao Sr. alcalde, deberán figurar o nome, apelidos, idade e domicilio do interesado, e xunto coa mesma deberá achegarse a seguinte documentación: – Copia autenticada do D. N. I. – Datos persoais do/a solicitante, donde conste expresamente entre outros datos, o domicilio a efectos de notificacións e profesión actual – Certificación, expedida polo Rexistro Central de Penados e Rebeldes, e decraración comprementaria de non estar incurso en causa que impida ó acceso ó posto. – Méritos que se considere se poden facer valer para optar ó cargo. Malpica de Bergantiños, a 30 de setembro de 2014. O alcalde Asdo.: Eduardo José Parga Veiga
07/10/2014 | Administración LocalMunicipal
Betanzos
Licitación proxecto de reposición da parcela UEI-18

a) Organismo: Concello de Betanzos b) Dependencia que tramita o expediente: Negociado de Contratación -Descripción do obxecto: “reposición da parcela UEI-18 a) Tramitación: urxente b) Forma: Procedemento aberto cun único critero de valoración (factor prezo) 4.-Presuposto base de licitación.: 37.009,00 € (IVE incluido) Provisional: non se esixe Definitiva: 5% do prezo de adxudicación (sen IVE) a) Entidade: Concello de Betanzos, PERFIL DO CONTRATANTE (www.betanzos.net) b) Dirección: Praza de Galicia nº 1 c) Localidade e Código Postal: Betanzos, 15300 d) Teléfono: 981-776525 e) Data límite de obtención de documentos e información: hasta ás 12:00 do último día de presentación de proposicións a) Data límite de presentación: 13 días naturais contados a partir do día seguinte da publicación deste anuncio no BOLETIN OFICIAL DA PROVINCIA. b) Documentación a presentar: A que consta no prego de condicións administrativas e técnicas c) Lugar de presentación: Praza de Galicia nº1 ( Edificio Liceo), Betanzos, 15300 a) Entidade: Concello de Betanzos (Negociado de Contratación) b) Dirección: Praza da Galica nº 1, (edificio Liceo), 15300 Betanzos d) Data: terceiro día hábil seguinte ao de finalización do prazo de presentación de proposicións, pasando ao luns de rematar en sábado e) Hora: 13 horas Betanzos, 3 de outrubro de 2014 O ALCALDE, Asdo: José Ramón García Vázquez
07/10/2014 | Administración LocalMunicipal
Cariño
Aprobación de diversos padróns fiscais 2014

No Decreto da Alcaldía 519/2014, de data 30 de setembro de 2014, aprobaronse os padróns fiscais de contribuíntes que deseguido se relacionan: - Taxa pola subministración de auga potable e mantemento de contadores do segundo cuadrimestre do ano 2014. - Taxa por recollida de lixo do segundo cuadrimestre do ano 2014. - Taxa por saneamento do segundo cuadrimestre do ano 2014. - Canos da auga e coeficiente de vertedoría do segundo cuadrimestre do ano 2014. Prazo de ingreso: O prazo de ingreso en período voluntario será dende o día 1 de outubro de 2014 ata o 30 de novembro de 2014, ámbolos dous inclusives. Modalidade de pagamento: O importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Transcorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, intereses de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ao público: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP. O presente anuncio ten carácter de notificación colectiva ao amparo do desposto no artigo 102.3 da Lei 58/2003, xeral tributaria, e o artigo 24 do regulamento xeral de recadación Recursos: Durante o prazo de exposición pública os interesados poderán examinalo e formular, perante esta Alcaldía, o recurso de reposición, no prazo dun mes, contado dende o día seguinte ao de finalización do período de exposición pública do padrón fiscal. Contra a resolución do recurso de reposición poderá interponer, ante o Xulgado do Contencioso Administrativo de Ferrol, recurso contencioso-administrativo, no prazo de dous meses contados dende o día seguinte ao da notificación da devandita resolución. De non recaer resolución no prazo dun mes a contar dende o día seguinte ó da presentación do recurso de reposición, en virtude do desposto no artigo 14 do Texto refundido da Lei das fandendas locais, entenderse desestimado, cos efectos xurídicos establecidos nos artigos 43 e 44 da Lei 30/1992, de 26 de novembro, de réxime xurídico das administracións públicas e do procedemento administrativo común, sen prejuicio de interponer calquera outro recurso que se estime pertinente. Cariño, 30 de setembro de 2014. A alcaldesa Purificación Seixido Gómez
07/10/2014 | Administración LocalMunicipal
Cerdido
Modificación de créditos 7/2014

ANUNCIO Unha vez rematara o período de información ao público do expediente de modificación de créditos 7/2014 sen que se presentara ningunha alegación, cómpre publicar o resumo por capítulos do presuposto municipal de Cerdido do ano 2014. Cerdido, 29 de setembro de 2014. Maria Argentina Alouane Bourhim
07/10/2014 | Administración LocalMunicipal
Sada
Servizos Económicos
Establecemento de prezo público pola prestación do servizo da Escola Municipal de Teatro

ANUNCIO Establecemento do prezo público pola prestación do servizo da Escola Municipal de Teatro A Xunta de Goberno Local deste Concello, en sesión celebrada o día 4 de setembro de 2014, adoptou, entre otros, o seguinte acordo: “Visto o expediente tramitado a proposta da Concellería Delegada de Cultura, Xuventude e Ocio para o establecemento de prezo público pola prestación do servizo de Escola Municipal de Teatro, no que se acreditan razóns educativas e culturais.- Conforme ao disposto nos artigos 127, 41 e 47 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, visto o informe de Intervención (referencia JPB241/2014) e de conformidade co disposto na vixente Ordenanza xeral de prezos públicos, acórdase por unanimidade: Establecer o prezo público pola participación na Escola Municipal de Teatro, nos seguintes termos: 1) Tarifa: a) Importe curso: 60,00 euros.2) O pago do curso realizarase no momento da inscripción polos/as usuarios/as na conta bancaria municipal que se indique nos folletos informativos da actividade e nas plataformas web municipais. Sen o xustificante de pago non se poderá cursar a inscripción. Tampouco se cursará a inscrición dos usuarios con débedas pendentes de cursos anteriores.3) A notificación de baixa no curso implicará a devolución do importe do curso prorrateado, dende o mes seguinte ó da comunicación da baixa ata a o mes de maio. O custo previsible da actividade non cuberto polo prezo público estímase en 1.082.- euros, importe que se financiará con cargo á aplicación orzamentaria 334.0.22636. O acordo de establecemento de prezo público debe ser obxecto de publicación no BOP e no taboleiro de edictos do Concello”. Sada, a 29 de setembro de 2014. O alcalde Ernesto Anido Varela
07/10/2014 | Administración LocalMunicipal
Arteixo
Urbanismo
Expediente PLU D. José Ramón Gómez López (expte. PLU 53/13 DU) correción erros

Expte.: PLU 53/13 DU Refª.: LACC/mjc Tentada a notificación dos actos á persoa que despois se dirá e non sendo posíbel practicar a mesma, en virtude do disposto polo artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común (LRX – PAC), notifícase a: - JOSE RAMÓN GÓMEZ LÓPEZ, con último enderezo no Concello de ARTEIXO Primeiro.- Proceder a rectificación do anuncio rubricado con data 22 de agosto de 2014 e publicado no Boletín Oficial da Provincia (BOP) o día 10 de setembro de 2014, na forma que seguidamente se indica. Alí donde di: “…Tentada a notificación dos actos á persoa que despois se dirá e non sendo posíbel practicar a mesma, en virtude do disposto polo artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común (LRX – PAC), notifícase a: - Herdeiros de Don Jose Zas Lafuente, con último enderezo no Concello de ARTEIXO…”; debe decir:.” Tentada a notificación dos actos á persoa que despois se dirá e non sendo posíbel practicar a mesma, en virtude do disposto polo artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común (LRX – PAC), notifícase a: - Jose Ramón Gómez López, con último enderezo no Concello de ARTEIXO…” Segundo.- Que se proceda a publicación do anuncio resultando da seguinte maneira: “Tentada a notificación dos actos á persoa que despois se dirá e non sendo posíbel practicar a mesma, en virtude do disposto polo artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común (LRX – PAC), notifícase a: - José Ramón Gómez Lopez, con último enderezo no Concello de ARTEIXO Que foi dictada providencia pola alcaldía do Concello de Arteixo, no día 02 de xuño de 2014, na que se dispón o seguinte: “Primeiro. Outorgar audiencia ao interesado por un prazo de DEZ DIAS, a contar dende o seguinte á notificación da presente resolución, poñéndolle de manifesto ó expediente, poidendo alegar e presentar os documentos e xustificacións que estime pertinentes en defensa dos seus dereitos. Segundo.- Achegar coa notificación da presente providencia unha relación dos documentos que constan no expediente co fin de que poida obter copias dos que estime convenientes. En Arteixo, na data que figura ao marxe” Tendo en conta que, en atención ao previsto no artigo 61 da Lei 30/1992, de 26 de novembro, de réxime xurídico das administracións públicas e do procedemento administrativo común (LRX – PAC), o acto non se publica na súa integridade, e fáiselles saber que o texto íntegro da resolución que se notifica encóntrase a seu dispor nas dependencias de Disciplina Urbanística, do Concello de Arteixo.” Arteixo, 23 de setembro de 2014 O Alcalde-Presidente (Por delegación, resolución núm.989/11) Luis Alberto Castro Calvete, Concelleiro de Urbanismo
07/10/2014 | Administración LocalMunicipal
Fene
Secretaría
Aprobación inicial expedientes modificativos de crédito

O Concello Pleno de Fene, en sesión celebrada o día 29 de setembro, aprobou os expedientes de crédito extraordinario nº 3/2014 e suplemento de crédito nº 2/2014 por uns importes de 5008.32 € e 40000.01 €, respectivamente. Os expedientes permanecerán expostos ó público, previo anuncio no Boletín Oficial da Provincia e no taboleiro de edictos da Corporación, así como nas oficinas municipais, durante o prazo de quince días hábiles, contados a partir do seguinte ó da súa publicación no citado Boletín Oficial, para os efectos de exame e presentación de reclamacións ante o Pleno, segundo o disposto no artigo 177, en relación có 169 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais. Se ó remate do periodo de exposición pública non se presentaran reclamacións, os expedientes consideraranse definitivamente aprobados, conforme ó establecido na citada lexislación. Fene, a 29 de setembro de 2014. O Alcalde Gumersindo P. Galego Feal.
07/10/2014 | Administración LocalMunicipal
Cee
Delegación de funcións da alcaldesa

RESOLUCIÓN DA ALCALDESA N.º 682/2014 ZAIRA RODRÍGUEZ PÉREZ ______________________________________________________________________ Cee, 29 de setembro de 2014 Tendo previsto ausentarme do termo municipal o martes, día 30 de setembro de 2014. Vistos os artigos 21.3 da Lei 7/1985, do 2 de abril, reguladora das bases de réxime local, e 61, apartados 3 e 4, da Lei 5/1997, do 22 de xullo, de réxime local de Galicia, e de acordo con estes, RESOLVO: 1.º.–Delegar na 1.ª tenente de alcaldesa do Concello, dona Kremena Dincu Diarrassouba, as funcións que son propias do meu cargo durante o día referido: martes, 30 de setembro de 2014.2.º.–Que a presente delegación se comunique á 1.ª tenente de alcaldesa para o seu coñecemento e aceptación, que sexa publicada no Boletín Oficial da Provincia e se lle dea conta ao Pleno do Concello na primeira sesión que realice. Mándao e asínao a alcaldesa, constando a sinatura secretarial no presente acto para os únicos efectos de fe pública e recoñecemento da sinatura. A alcaldesa A secretaria, por acumulación Zaira Rodríguez Pérez Rosa Ana García Fernández
07/10/2014 | Administración LocalMunicipal
Vimianzo
Delegación especial no concelleiro D. José Antonio Miñones Riveiro

Faise público que o 26/09/2014 o Sr. Alcalde ditou a seguinte resolución núm.1204/2014: Visto o escrito con RE 6789/14 presentado por D.ª Denzel Quimeso Konieczny, no que solicita autorización para a celebración de voda civil neste Concello, o día 27 de decembro de 2014, ás 14:00 horas, así como que sexa oficiada polo concelleiro do Concello, D. Mihai George Dichou Huaranga. Tendo en conta o establecido na Lei 35/1994, do 23 de decembro de modificación do Código Civil en materia de autorización do matrimonio civil polos alcaldes, que modifica, entre outros, o artigo 51.2, establecendo que poderán autorizar o matrimonio o xuíz encargado do Rexistro Civil e o alcalde do municipio onde se celebre o matrimonio ou concelleiro en quen éste delegue. Tendo en conta o establecido nos art.21.3 e 23.4 da Lei 7/85, de 2 de abril, reguladora das bases de réxime local e demáis disposicións de concordantes e xeral aplicación. Visto o disposto no artigo 43 do RD 2568/1986, do 28 de novembro (ROF), no sentido de que esta delegación se pode efectuar en favor de calquera dos concelleiros da Corporación. No uso das facultades que me confire a normativa vixente en materia de réxime local, RESOLVO: PRIMEIRO.- Delegar no concelleira D. José Antonio Miñones Riveiro, todas as facultades que o ordenamento xurídico atribúe á Alcaldía en relación a celebración da voda civil de D.ª Denzel Quimeso Konieczny e D. Sergio Rolando El Fakiri Percebal, que terá lugar o 27 de decembro de 2014, ás 14:00 horas, na sala de sesións do Concello. SEGUNDO.- A presente resolución terá efectos dende o momento da súa sinatura, sen prexuízo da súa publicación no BOP. TERCEIRO.- Notificar esta Resolución aos interesados e ao concelleiro Sr. Miñones Riveiro para o seu coñecemento e aos efectos oportunos. CUARTO.- Dar conta ao Pleno na primeira sesión ordinaria que este celebre.” Vimianzo, 29 de setembro de 2014 O alcalde Manuel Antelo Pazos
07/10/2014 | Administración LocalMunicipal
Vimianzo
Delegación especial na concelleira D.ª Mónica Rodríguez Ordóñez

Faise público que o 26/09/2014 o Sr. Alcalde ditou a seguinte resolución núm.1203/2014: Visto o escrito con RE 1542/14 presentado por D.ª Gulshan Velin Chimisanas, no que solicita autorización para a celebración de voda civil neste Concello, o día 18 de outubro de 2014, ás 13:30 horas. Posteriormente, mediante escrito con RE 7371/14, D. Craig John Pedroza Capilla, solicita que a dita voda sexa oficiada pola concelleira deste Concello, D.ª Noela Madrigal De Luis. Tendo en conta o establecido na Lei 35/1994, do 23 de decembro de modificación do Código Civil en materia de autorización do matrimonio civil polos alcaldes, que modifica, entre outros, o artigo 51.2, establecendo que poderán autorizar o matrimonio o xuíz encargado do Rexistro Civil e o alcalde do municipio onde se celebre o matrimonio ou concelleiro en quen éste delegue. Tendo en conta o establecido nos art.21.3 e 23.4 da Lei 7/85, de 2 de abril, reguladora das bases de réxime local e demáis disposicións de concordantes e xeral aplicación. Visto o disposto no artigo 43 do RD 2568/1986, do 28 de novembro (ROF), no sentido de que esta delegación se pode efectuar en favor de calquera dos concelleiros da Corporación. No uso das facultades que me confire a normativa vixente en materia de réxime local, RESOLVO: PRIMEIRO.- Delegar na concelleira D.ª Noela Madrigal De Luis, todas as facultades que o ordenamento xurídico atribúe á Alcaldía en relación a celebración da voda civil de D.ª Gulshan Velin Chimisanas e D. Craig John Pedroza Capilla, que terá lugar o 18 de outubro de 2014, ás 13:30 horas, na sala de sesións do Concello. SEGUNDO.- A presente resolución terá efectos dende o momento da súa sinatura, sen prexuízo da súa publicación no BOP. TERCEIRO.- Notificar esta Resolución aos interesados e á concelleira Sra. Rodríguez Ordóñez para o seu coñecemento e aos efectos oportunos. CUARTO.- Dar conta ao Pleno na primeira sesión ordinaria que este celebre.” Vimianzo, 29 de setembro de 2014 O alcalde Manuel Antelo Pazos
07/10/2014 | Administración LocalMunicipal
Oleiros
Áreas de Cultura, Educación e Deportes
Edicto AF11

A Xunta de Goberno Local, na sesión que tivo lugar o día 23 de setembro de 2014, adoptou o seguinte acordo: Ponse en coñecemento xeral que o citado acordo, co seu respectivo expediente, está exposto ao público nas oficinas administrativas ubicadas no Centro Cultural “A Fábrica”, en horario de 8:30 a 13:00 horas, durante o prazo de 30 días hábiles, contados a partires da publicación deste anuncio no Boletín Oficial da Provincia, co fin de que os interesados poidan formular dentro do citado prazo as alegacións ou suxestións que estimen oportunas. Oleiros, a 25 de setembro de 2014 A 1ª Tenente de Alcalde delegada de Economía e Facenda Asdo.: Mª José Varela Neira
07/10/2014 | Administración LocalMunicipal
Narón
Intervención
Edicto aprobación padrón auga tercer trimestre 2014

A Xunta de Goberno Local, en sesión que tivo lugar o 25 de setembro de 2014, adoptou, entre outros, o seguinte acordo: 1.- Aprobar o padrón de contribuintes por auga, saneamento, canón de auga, aluguer de contador e lixo, correspondente ao 2º trimestre do ano 2014, que comeza por “1906 S. C” e remata con Cristina Andreea Retegan Barna, cos seguintes importes: AUGA 417.500,78 € SANEAMENTO 238.552,92 € CANON DE AUGA 150.208,37 € ALUGUER DE CONTADOR 8.419,28 € IVE 67.400,49 € LIXO 729.684,93 € TOTAL 1.611.766,77 € 2.- De acordo co disposto no artigo 75 da Ordenanza Fiscal xeral de xestión, recadación e inspección, o padrón será exposto ao público durante un prazo de quince días, que se contarán a partir do día seguinte da publicación do anuncio no BOP da Provincia da Coruña. O anuncio de publicación ten os efectos de notificación colectiva, ao abeiro do artigo 102 da Lei xeral tributaria.3.- Durante dito prazo os interesados poderán examinar o padrón e interpoñer contra o mesmo e ante a Xunta de Goberno Local o recurso de reposición previo ao contencioso-administrativo a que se refire o artigo 108 da Lei 7/1985.4.- O prazo de ingreso en período voluntario será nos meses de outubro e novembro de 2014. Transcorrido o prazo indicado, iniciarase o período executivo, que determina o devengo do recargo de prema e dos xuros de mora, de acordó co previsto na Lei xeral tributaria. Nembargantes esa Xunta de Goberno Local adoptará o acordo que estime máis convinte. Narón, 29 de setembro de 2014. O alcalde José M. Blanco Suárez.
07/10/2014 | Administración LocalMunicipal
Oleiros
Área Económica
Aprobación inicial da modificación de créditos núm.2014/MCPL03 sobre o orzamento do Concello de Oleiros correspondente ao exercicio 2014

O Pleno deste concello, na sesión ordinaria que tivo lugar o día 25 de setembro de 2014, aprobou inicialmente a Modificación de Créditos núm.2014/MCPL03 sobre o orzamento do concello de Oleiros correspondente ao exercicio 2014, de aprobación de crédito extraordinario e suplemento de créditos, por un importe total de 2.371.530,49 euros. En cumprimento da lexislación vixente, o expediente exponse ao público polo prazo de quince días hábiles na Intervención municipal. O dito prazo comezará a contarse a partir do día seguinte a aquel en que apareza publicado este anuncio no Boletín Oficial da Provincia, a fin de que durante o devandito prazo poidan formularse as reclamacións que se consideren oportunas, as cales deberán ir dirixidas ao alcalde. No caso de non se presentar reclamacións, considerarase a modificación definitivamente aprobada. Oleiros, 26 de setembro de 2014 O alcalde Asdo.: Ángel García Seoane
07/10/2014 | Administración LocalMunicipal
Narón
Departamento de Obras e Urbanismo
Notificación por comparecencia

ANUNCIO De conformidade co disposto no artigo 59.5 da Lei 30/1992, do 26 de novembro, de réxime xurídico das administración públicas e do procedemento administrativo común, modificada pola Lei 4/1999, do 13 de xaneiro, despois de intentada a notificación persoal por dúas veces, emprázase aos interesados que se sinalan no anexo para ser notificados por comparecencia. A resolución da comunicación previas de transmisión de titularidade da licenza de apertura do expediente CT-55/2013 foi asinada o día 29/01/2014, a do expediente CT-59/2013 o día 20/01/2014, a do expediente CT-61/2013 o día 22/01/2014 e a do expediente CT-33/2014 o día 17/06/2014, todas elas pola Alcaldía deste Concello. A comparecencia deberá efectuarse no prazo de dez días contados dende o seguinte ó da publicación deste anuncio, perante o Departamento de Urbanismo do Concello de Narón (6.º andar), con enderezo na praza de Galicia, s/n, en horario de 8.30 a 13.30 horas, de luns a venres. Logo de transcorrer o dito prazo sen efectuarse a comparecencia, a notificación entenderase producida dende o día seguinte á do vencemento do prazo sinalado para comparecer. Narón, 25 de setembro de 2014. O ALCALDE Asdo.: José M. Blanco Suárez ANEXO
07/10/2014 | Administración LocalConsorcios
Consorcio As Mariñas
Anuncio de aprobación inicial do padrón fiscal da taxa pola recollida e tratamento de residuos sólidos urbanos correspondente ao terceiro trimestre do ano 2014, que rexerá para o Concello de Cambre

O Presidente do Consorcio “As Mariñas” mediante Resolución de data 30/09/2014, aprobou inicialmente o Padrón fiscal da taxa pola recollida de residuos sólidos urbanos correspondente ó terceiro trimestre do ano 2014, que rexerá para o Concello de Cambre. O Padrón quedará exposto ó público na Sede do Consorcio, sita no Lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004 de 5 de marzo polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, de 2 de abril, reguladora das bases do réxime local, -modificado pola Lei 57/2003, de 16 de decembro- e 19 do Real Decreto Lexislativo 2/2004 de 5 de marzo. As reclamacións, dirixidas ó Consorcio, poderán presentarse no rexistro xeral do Concello arriba citado. O presente Padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 30 de setembro de 2014 O Presidente José Antonio Santiso Miramontes
07/10/2014 | Administración LocalMunicipal
Noia
Secretaría
Baixas por caducidade de inscricións padroais (erro 111)

RESOLUCIÓN DA ALCALDÍA NÚMERO 2411/14 A teor do preceptuado no artigo 16.1,2º parágrafo da Lei 7/1985, do 2 de abril, reguladora das bases de réxime local, que establece: “a renovación periódica cada dous anos das inscricións no padrón dos estranxeiros non comunitarios sen autorización de residencia permanente e a caducidade de ditas inscricións no caso de non levarse a cabo tal renovación”. RESOLVO: Primeiro. –Declarar a baixa por caducidade da inscrición padroal neste Concello, por non renovar dita inscrición no prazo de dous anos das seguintes persoas e nas datas que se indican: – NICOLETA FLORENTINA ROSIAN AMANI……………………………………………………………. 11-09-2014 – DARIUS NICOLAE STURZU SANCHEZ BARBA………………………………. 20-09-2014 Segundo. –Publicar a presente resolución no B. O. P., ós efectos de dar coñecemento da mesma ós interesados e dar conta ó Pleno na primeira sesión ordinaria que se celebre. Noia, 29 de setembro de 2014. Ante mín, O alcalde A secretaria Asdo.: Rafael García Guerrero Asdo.: Marta Vázquez Garea Réxime de recursos: Contra este acordo, que pon fin á vía administrativa, poderá interpoñer os recursos seguintes: Potestativamente o recurso de reposición, basado nos motivos de nulidade ou anulabilidade previstos nos arts.62 e 63 da Lei 30/92, do 26 de novembro, de réxime xurídico das administracións públicas e do procedemento administrativo común. O prazo para a interposición do recurso será dun mes desde o día seguinte ó desta notificación ante o mesmo órgano que dictou o acto impugnado. Con posterioridade á resolución expresa ou presunta do recurso de reposición, ou directamente, poderase interponer o recurso contencioso-administrativo ante o Tribunal Superior de Xustiza de Galicia ou nos Xulgados do Contencioso-Administrativo no prazo de dous meses desde a resolución expresa do recurso de reposición ou seis meses desde a súa resolución presunta. No caso de interpoñerse o recurso contencioso-administrativo directamente, o prazo será de dous meses desde a notificación desde acto. O recurso extraordinario de revisión (art.118, LRXAP-PAC) ou calquera outro que estime procedente.
07/10/2014 | Administración LocalMunicipal
Sada
Servizos Económicos
Cambio de domcilio de oficio no padrón

Tendo coñecemento esta Alcaldía, por informe da Policía Local e demais datos que constan no expediente, do feito de que D. Alexander Peter Christopher Richard San Esteban Bestard, con DNI n.º XXXXXXXXX e os seus dosu fillos menores de idade H. R. S. e S. R. S., empadroados neste Concello, no lugar de Mandín, 18, Soñeiro, non reside no citado domicilio, senón que reside na rúa do Encascadoiro, n.º 2, Fontán. Polo presente se abre un prazo de quince días, que comenzará a contar desde o seguinte ó da publicación deste edicto no Boletín Oficial da Provincia, para que o interesado poida presentar as alegacións que considere oportunas, respecto á súa situación no padrón municipal de habitantes deste Concello, facéndolle saber que finalizado dito prazo se continuará coa tramitación do expediente de cambio de domicilio de oficio no citado padrón. Sada, 29 de setembro de 2014. O alcalde Asdo.: Ernesto Anido Varela
07/10/2014 | Administración LocalMunicipal
Oleiros
Área Económica
Aprobación definitiva da modificación de créditos núm.2014/MCPL02 sobre o orzamento do Concello de Oleiros correspondente ao exercicio 2014

ANUNCIO APROBACIÓN DEFINITIVA DE MODIFICACIÓN DE CRÉDITOS Aprobada definitivamente a modificación de créditos núm.2014/MCPL02 sobre o orzamento do Concello de Oleiros correspondente ao exercicio 2014, de aprobación de suplemento de crédito por importe de 194.948,40 €. Ao non se ter presentado reclamacións dentro de prazo regulamentario de exposición pública, segundo anuncio inserido no BOP núm.167, do 3 de setembro de 2014, faise público que, despois de dito expediente, o resumo por capítulos dos créditos do estado de gastos do orzamento xeral deste Concello queda do seguinte xeito: O que se fai público para xeral coñecemento. Oleiros, 25 de setembro de 2014. O alcalde Asdo.: Ángel García Seoane
07/10/2014 | Administración LocalMunicipal
Bergondo
Secretaría
Delegación Alcaldía celebración voda

Anuncio de delegación da Alcaldía-Presidencia Por resolución ditada o 29 de setembro de 2014, esta Alcaldía acordou a delegación do exercicio da competencia para a celebración de matrimonio civil no concelleiro da Corporación Municipal don Arsenio Jesus Ishii Fazacas, para o casamento previsto ás 14.00 horas do vindeiro 4 de outubro de 2014. O que se publica en cumprimento do disposto no artigo 44.2 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. Bergondo, 29 de setembro de 2014. A alcaldesa Alejandra Pérez Máquez
13/10/2014 | Administración LocalMunicipal
Arzúa
Exposición pública do padrón da taxa de auga e saneamento

Tras confeccionarse e aprobarse o padrón de suxeitos pasivos da taxa por subminstración de auga, conservación de contadores e acometidas, correspondente ao quinto bimestre de facturación do ano 2014, así como taxa por rede de sumidoiros e canon da auga, procédese á notificación colectiva de acordo co artigo 102.3 da Lei xeral tributaria, e á apertura dun prazo de 15 días hábiles contado a partir do día seguinte ao da publicación deste anuncio no BOP para que os lexítimos interesados aleguen o que estimen oportuno. O prazo de ingreso voluntario das débedas correspondentes ao quinto bimestre de 2014 será de 2 meses dende a publicación deste anuncio no BOP. Tras transcorrer o dito prazo sen que se efectuase o ingreso, as débedas esixiranse pola vía de constrinximento e devengarán o recargo de constrinximento, xuros de mora e demáis costas que se produzan. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. A falta do pagamento do canon da auga suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. Contra a repercusión do cánon da auga poderase interpoñer reclamación económico administrativa ante a Xunta Superior de Facenda (Consellería de Facenda) no prazo dun mes dende a presente publicación. Arzúa, 3 de outubro de 2014. Asdo.: José Luis García López Alcalde-presidente do Concello de Arzúa
13/10/2014 | Administración LocalMunicipal
Muros
Aprobación inicial da modificación das bases de execución do orzamento 2014

ANUNCIO DE APROBACIÓN INICIAL DA MODIFICACIÓN DAS BASES DE EXECUCIÓN DO ORZAMENTO 2014 O Pleno do Concello de Muros, na sesión ordinaria celebrada o 30 de setembro de 2014, aprobou a modificación das bases 10.ª, 29.3.ª e 39.3.ª das de execución do orzamento vixente. En cumprimento do disposto no artigo 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, exponse ó público, durante un prazo de quince días hábiles, que empezará a contarse dendo o día seguinte ao da inserción do presente anuncio no Boletín Oficial da Provincia, a efectos de que podan formularse as reclamacións que se consideren pertinentes, que deberán dirixirse á Sra. alcaldesa-presidenta deste Concello para a súa resolución polo Pleno. Muros, 3 de outubro de 2014. A alcaldesa Caridad González Cerviño